孫賢 (明朝)

孫賢（），字舜卿。河南杞縣傅屯（今蘇木鄉傅屯）人，明代状元，政治人物。

 生平 
景泰元年（1450年），孫賢中式庚午科河南鄉試第二十一名舉人，治《詩經》。景泰五年（1454年）甲戌科一甲一名進士（狀元），传言此科原取丘濬，因其貌不揚而改取孫賢。授翰林院修撰，參與撰修《寰宇通志》。

天順元年（1457年）任左中允，为太子师傅。宪宗即位，天順八年二月升太常寺少卿兼翰林院侍讀。成化二年（1466年）九月給假归省，三年八月以纂修《英宗实录》完成，升太常寺卿，兼職如故。七年三月升兼翰林院侍讀學士，六月以皇储未立，上章请立皇太子，并上章陈情乞休致，诏听其致仕。

成化十三年（1477年）十一月病逝，年五十四，追赠礼部左侍郎兼翰林院学士，諡襄敏。《明宪宗纯皇帝实录卷之一百七十二》：成化十三年十一月，致仕太常寺卿兼翰林院侍读学士孙贤卒。贤字舜卿，河南杞县人。景泰甲戌进士第一，授翰林院修撰，修寰宇通志成，升侍讲。天顺初改左春坊左中允，侍 东宫讲读。 上即位，进太常少卿兼翰林侍读，修英宗实录成，进太常卿兼侍读，又进兼侍读学士，时成化庚寅岁也。逾年请立 皇子为 皇太子，且引疾乞致仕，以示无希觊意。章并上， 上皆允之，皇子立是为 悼恭太子。贤回家愤愤不乐而难于言，至是卒，年五十四，讣闻，赠礼部左侍郎兼翰林学士，命有司祭葬如例。贤起诸生，不十年至通显，然无大过人者。性刚急，人或劝之学，艴然怒曰：今人皆一般，孰为程朱，孰为韩柳。护短忌才，不能容物，其轻于举动，尤为人所哂云。

 著作 
著有《鸣盛集》二卷。《國朝獻徵錄·卷二十》：翰林院學士孫公賢傳略：孫賢，字舜卿，杞縣人也。景泰五年舉進士第一，授翰林修撰。七年，預修《寰宇通志》成，轉侍講。天順初，?會試同考。未幾，改左中允，侍東宮講讀。三年，考最推恩封父如其官，及母妻俱授安人。純皇即位，遷太常少卿兼侍讀。成化六年乞歸省。上念侍從舊勞，特命乘傳，且有金綺寶鏹之賜。滿三月還朝，會修《睿皇實錄》成，進太常卿兼侍讀學士。十四年，以家艱還，盡以遺產?其二弟。服除，以學士命掌翰林院事。時皇儲未建，乃上疏請，且引疾乞休，示無希覬意。章並上，上皆允之。皇子立，是为悼恭太子。賢歸六年卒，年五十四，贈禮部左侍郎兼翰林學士，諡襄敏。所著有《鳴盛集》若干卷，刻於家。論曰：余聞景泰易儲時，詞林加宮保者二十餘人，而有恒獨守□如舊安安於卑遜未嘗見之辭色。舜卿上建儲儀，即拂衣歸，終其身不出，若二子。其視世之競勢利者不啻徑庭矣。

 佚事 
《菽園雜記》載孫賢中式前投宿民家，主人夢遇狀元之奇事《菽園雜記·卷六》：孫狀元賢赴會試途中，投宿一民家，主人敬禮甚隆，飲食一呼而具。賢疑其家有他會，問之，主人云：「昨夜夢狀元至，故治具以俟。今日公至，應此夢無疑矣。」賢竊自喜。至期，下第而歸。後一科，果狀元及第。雍御史泰未第時，嘗自金陵還陝西，道經鳳陽，投宿一老嫗家，問知是舉子，喜云：「昨夜夢有御史過吾家，子其人耶！」雍後以進士令吳，被召為御史。陸參政孟昭未第時，夫人夢得官參政，後果不爽。觀此，則人之出處，信有前定，非偶然也。。

 参考文献 
 脚注 

 书目 
 焦竑《国朝献征录》

Xian
Category:杞县人
Category:明朝狀元
Category:河南状元
Category:明朝翰林
Category:明朝太常寺少卿
Category:明朝太常寺卿
Category:明朝會試同考官
Category:諡襄敏